ഇംഗ്സിന്റെ മാസ്മരിക ബൈ സൈക്കിള് ഗോള്, ആസ്റ്റണ് വില്ല വിജയ വഴിയില് എത്തി പ്രീമിയര് ലീഗിലെ ആദ്യ മത്സരത്തില് പരാജയപ്പെട്ട ആസ്റ്റണ് വില്ല ഇന്ന് വിജയ വഴിയില് എത്തി. ഇന്ന് ന്യൂകാസിലിനെ നേരിട്ട ആസ്റ്റണ് വില്ല എതിരില്ലാത്ത രണ്ടു ഗോളുകള്ക്കാണ് വിജയിച്ചത്. വില്ലാപാര്ക്കില് നടന്ന മത്സരം ഓര്ക്കപ്പെടുക ഇംഗ്സ് നേടിയ മനോഹരമായ ഗോളിന്റെ പേരിലാകും. ആദ്യ പകുതി അവസാനിക്കുന്നതിന് തൊട്ടു മുമ്ബ് ഒരു ലോങ് ത്രോയില് നിന്ന് പിറന്ന അവസരം ഒരു ബൈ സൈക്കിള് കിക്കിലൂടെ ഇംഗ്സ് വലയില് എത്തിക്കുക ആയിരുന്നു. ഈ സമ്മറില് സൗതാമ്ബ്ടണില് നിന്ന് ആണ് ഇങ്സ് വില്ലയിലേക്ക് എത്തിയത്. കഴിഞ്ഞ മത്സരത്തിലും ഇങ്സ് ഗോള് നേടിയിരുന്നു. മത്സരത്തിന്റെ രണ്ടാം പകുതിയില് ഒരു പെനാള്ട്ടിയില് നിന്ന് ആസ്റ്റണ് വില്ല രണ്ടാം ഗോളും നേടി. എല് ഗാസി ആയിരുന്നു പെനാള്ട്ടി കിക്ക് എടുത്തത്. ന്യൂകാസിലിന് ഇത് തുടര്ച്ചയായ രണ്ടാം പരാജയമാണ്. കഴിഞ്ഞ ആഴ്ച വെസ്റ്റ് ഹാമിനോടും ന്യൂകാസില് പരാജയപ്പെട്ടിരുന്നു.